ai4bharat/Pralekha huggingface dataset:
प्रधानमंत्री कार्यालय
पीएम मोदी ने देशवासियों को बैशाखी की शुभकामनाएं दी
प्रधानमंत्री श्री नरेन्द्र मोदी ने देशवासियों को बैशाखी की शुभकामनाएं दी हैं। प्रधानमंत्री ने कहा, 'बैसाखी के पावन अवसर पर देशवासियों को बहुत-बहुत शुभकामनाएं। नई उमंगों से जुड़ा यह त्योहार सभी के जीवन में नई ऊर्जा और नए उत्साह का संचार करे।'
नागरिक उड्डयन मंत्रालय
पोर्ट ब्लेयर हवाई अड्डे में अक्टूबर, 2022 तक नया टर्मिनल भवन तैयार हो जाएगा
परियोजना की अनुमानित लागत लगभग 707.73 करोड़ रुपये है
परियोजना के पूरा होने के बाद प्रतिघंटा 1200 तक यात्री और सालाना 40 लाख यात्री आ जा सकेंगे
अंडमान और निकोबार के प्राचीन द्वीपों का प्रवेश द्वार वीर सावरकर अंतर्राष्ट्रीय हवाई अड्डा, पोर्ट ब्लेयर में जल्द ही एक नया टर्मिनल भवन बनने जा रहा है। हवाई यातायात में बढ़ोतरी को ध्यान में रखते हुए भारतीय विमानपत्तन प्राधिकरण ने लगभग 707.73 करोड़ रुपये की अनुमानित लागत से नए एकीकृत टर्मिनल भवन के निर्माण का कार्य शुरू किया है।
40,837 वर्गमीटर के कुल निर्मित क्षेत्र के साथ नये टर्मिनल भवन से व्यस्त समय के दौरान 1200 यात्रियों और सालाना लगभग 40 लाख यात्रियों का आवागमन संभव हो सकेगा। नए यात्री टर्मिनल भवन में तीन मंजिलें होंगी जिनमें निचली भूतल मंजिल, ऊपरी भूतल मंजिल और पहली मंजिल शामिल हैं। निचले भूतल का उपयोग दूरस्थ आगमन, बस लाउंज और सेवा क्षेत्र के रूप में किया जाएगा, ऊपरी भूतल का उपयोग यात्रियों के प्रस्थान और आगमन के लिए टर्मिनल भवन तक आने-जाने के रूप में और पहली मंजिल का उपयोग अंतरराष्ट्रीय यात्रियों के लिए सुरक्षा होल्ड एरिया  के रूप में किया जाएगा।
प्रकृति से प्रेरित, टर्मिनल का डिजाइन समुद्र और द्वीपों को दर्शाने वाली एक नाव के आकार की संरचना है। न्यू टर्मिनल बिल्डिंग एक बड़े फैलाव  में स्टील से बनी बिल्डिंग है जिसमें एल्यूमीनियम शीट की छत और चारों ओर केबल नेट ग्लेज़िंग है। पूरे टर्मिनल में दिन में 12 घंटे के लिए 100 प्रतिशत प्राकृतिक प्रकाश की व्यवस्था भी होगी और इसके लिए छत पर स्काइलाईट लगाया जाएगा। यह विश्व स्तरीय इमारत 28 चेक-इन काउंटर, तीन यात्री बोर्डिंग ब्रिज और चार कन्वेयर बेल्ट से लैस होगी। एयरपोर्ट के सिटी साइड एरिया को भी विकसित किया जाएगा, जिसमें लैंडस्केपिंग के साथ-साथ कार, टैक्सी और बसों के लिए पर्याप्त पार्किंग की सुविधा होगी।
अतिरिक्त एप्रन क्षेत्र  के निर्माण का कार्य भी प्रगति पर है जिससे विमान की पार्किंग के लिए चार अतिरिक्त खंड जुड़ जाएंगे। परियोजना का 80% से अधिक काम पूरा हो चुका है और इस विकास परियोजना को अक्टूबर, 2022 तक पूरा करने का लक्ष्य रखा गया है।
नए टर्मिनल भवन का संचालन शुरू होने से पर्यटन उद्योग के विस्तार को बढ़ावा मिलेगा और इससे क्षेत्र की अर्थव्यवस्था में सुधार होगा। बढ़ी हुई कनेक्टिविटी न केवल स्थानीय समुदाय के लिए रोजगार के नए अवसर पैदा करेगी बल्कि बेहतर शैक्षिक और चिकित्सा सुविधाओं तक पहुंच भी प्रदान करेगी।
कार्य प्रगति पर है - सिटी साइड व्यू
एयर साइड व्यू
कार्य प्रगति पर - ऊपरी भूतल
सिटी साइड एलिवेशन का परिप्रेक्ष्य
सांख्यिकी एवं कार्यक्रम कार्यान्वयन मंत्रालय
भारत में पेरोल रिपोर्टिंग- औपचारिक रोजगार परिदृश्य
 ने सितंबर, 2017 से जुलाई, 2019 की अवधि के लिए देश के रोजगार परिदृश्य के बारे में प्रेस नोट जारी किया है। यह परिदृश्य निश्चित दिशाओं में प्रगति का मूल्यांकन करने वाली चुनिंदा सरकारी एजेंसियों के पास उपलब्ध प्राशसनिक रिकॉर्डों पर आधारित है। विस्तृत नोट संल्गन है।
रोजगार परिदृश्य से संबंधित विस्तृत नोट की जानकारी के लिए यहां क्लिक करें।
युवा कार्यक्रम एवं खेल मंत्रालय
विश्व स्वास्थ्य संगठन ने फिटनेस का डोज़ आधा घंटा रोज़ अभियान के लिए भारत की सराहना की; सभी क्षेत्रों की प्रमुख हस्तियों ने आंदोलन का समर्थन किया
प्रधानमंत्री श्री नरेन्द्र मोदी द्वारा सभी भारतीयों के लिए किए गए फिटनेस का डोज़ आधा घंटा रोज़ अभियान के आह्वान की विश्व स्वास्थ्य संगठन  ने प्रशंसा की है। डब्ल्यूएचओ ने एक ट्वीट संदेश में कहा, “डब्ल्यूएचओ ने फिटनेस का डोज़ आधा घंटा रोज़ अभियान के माध्यम से शारीरिक गतिविधि को बढ़ावा देने पर भारत की पहल की सराहना की है।"
केंद्रीय युवा कार्यक्रम एवं खेल मंत्री श्री किरेन रिजिजू द्वारा 1 दिसंबर को राष्ट्रव्यापी फिट इंडिया मूवमेंट के एक भाग के रूप में शुरू किए गए अभियान को विभिन्न क्षेत्रों की प्रमुख हस्तियों का समर्थन मिला है। बॉलीवुड के कलाकार, खिलाड़ी, लेखक, डॉक्टर, फिटनेस जगत की हस्तियों सहित कई जानी मानी हस्तियों ने उत्साहपूर्वक भारतीयों से हर दिन 30 मिनट के फिटनेस के मूल मंत्र का पालन करने का आग्रह किया है।
विश्व बैडमिंटन चैंपियन और ओलंपिक रजत पदक विजेता पीवी सिंधु ने ट्वीट संदेश में कहा, “फिटनेस मेरे जीवन का बहुत बड़ा हिस्सा है और इस महान आंदोलन के लिए सभी को एक साथ आने और एकजुट होने का मौका है!"
लेखक चेतन भगत ने कहा कि किसी की फिटनेस का “जीवन में प्रतिरक्षा, मनोदशा, स्वास्थ्य और समग्रता पर गहरा प्रभाव पड़ता है।" और इस प्रकार यह एक महान अभियान है जिससे हम सभी जुड़ सकते हैं।
लाइफस्टाइल और स्वास्थ्य देखभाल विशेषज्ञ ल्यूक कॉटिन्हो ने प्रधानमंत्री के विचारों पर सहमति व्यक्त की और कहा कि “दिन में केवल 30 मिनट के लिए फिटनेस के लिये काम करना आपकी फिटनेस और संपूर्ण स्वास्थ्य स्तरों में योगदान देने में एक लंबा रास्ता तय कर सकता है! मुझे इस शानदार पहल का हिस्सा बनाने के लिए @नरेन्द्र मोदी और @किरेन रिजिजू को बहुत-बहुत धन्यवाद! ”
आईआईएसएफ विश्व कप निशानेबाज़ी की स्वर्ण पदक विजेता निशानेबाज़ अपूर्वी चंदेला ने भी प्रधानमंत्री के विचार का समर्थन किया और ट्वीट संदेश में कहा, “आज कुछ ऐसा करो, कि तुम्हारा भविष्य स्वयं आपका धन्यवाद करेगा !! रोजाना कम से कम 30 मिनट का व्यायाम आपके शरीर, दिमाग और आत्मा में कई सकारात्मक बदलाव ला सकता है। # न्यूइंडियाफिटइंडिया #फिट इंडिया मूवमेंट”
प्रधानमंत्री के आह्वान के साथ दो बार ओलंपिक पदक विजेता और पहलवान सुशील कुमार, ओलंपिक कांस्य पदक विजेता निशानेबाज गगन नारंग, भारत के पूर्व क्रिकेटर सुरेश रैना, पैरालंपिक रजत पदक विजेता दीपा मलिक, धावक हिमा दास, राष्ट्रमंडल खेल स्वर्ण पदक विजेता मनिका बत्रा, अभिनेता अनिल कपूर भी शामिल हुए। टेलीविज़न अभिनेत्री सौम्या टंडन, क्रिकेटर मिताली राज, राष्ट्रमंडल खेल रजत पदक विजेता मनीष कौशिक, लेखक चेतन भगत सहित कई अन्य जानी मानी हस्तियो ने भी प्रधानमंत्री के इस आह्वान का समर्थन किया।
रेल मंत्रालय
मिशन रेल कर्मयोगी के तहत 51,000 से अधिक अग्रिम पंक्ति के रेलवे कर्मचारियों को प्रशिक्षित किया गया
मिशन रेल कर्मयोगी के तहत 51,000 से अधिक अग्रिम पंक्ति के रेलवे कर्मचारियों को प्रशिक्षित किया गया है। इन कर्मचारियों को उन ‘मास्टर ट्रेनरों’ द्वारा प्रशिक्षित किया गया है, जिन्होंने खुद भारतीय रेलवे परिवहन प्रबंधन संस्थान  से प्रशिक्षण प्राप्त किया है। भारतीय रेलवे परिवहन प्रबंधन संस्थान  रेल मंत्रालय के अंतर्गत एक केंद्रीकृत प्रशिक्षण संस्थान है।
आईआरआईटीएम में 28 फरवरी, 2022 से मास्टर ट्रेनरों का प्रशिक्षण शुरू हो गया है। भारतीय रेलवे परिवहन प्रबंधन संस्थान  के प्रत्येक बैच में अलग – अलग परिक्षेत्र  के सात मंडलों  के मास्टर ट्रेनर शामिल हैं। अब तक 49 मंडलों  के मास्टर प्रशिक्षकों के आठ बैचों को कवर किया गया है और वर्तमान में आठवां बैच आईआरआईटीएम में प्रशिक्षण प्राप्त कर रहा है। ये मास्टर ट्रेनर पहले ही क्षेत्र में 51,000 से अधिक फील्ड प्रशिक्षुओं को प्रशिक्षित कर चुके हैं।
भारत सरकार द्वारा मिशन कर्मयोगी का शुभारंभ 20 सितंबर, 2020 को दुनिया में क्षमता निर्माण के सबसे महत्वपूर्ण पहल में से एक के रूप में किया गया था। रेल मंत्रालय ने सरकारी कर्मचारियों के दृष्टिकोण और कौशल में बदलाव के प्रधानमंत्री के आह्वान के अनुरूप सबसे पहले कदम उठाया। प्रशिक्षण प्रदान करने के लिए अनुकूलित पाठ और ऑडियो-विजुअल सामग्री तैयार करने हेतु क्षमता निर्माण एवं व्यवहार परिवर्तन के विशेषज्ञों की मदद ली गई है। सूचना प्रौद्योगिकी के व्यापक उपयोग को एक ‘गेम-चेंजर’ के रूप में परिकल्पित किया गया है क्योंकि यह निगरानी एवं मूल्यांकन के सख्त मानदंडों को बनाए रखते हुए ‘किसी भी समय, किसी भी स्थान पर और किसी भी उपकरण को सीखना' सुनिश्चित करेगा।
इस परियोजना के तहत छह महीने की अवधि में लगभग एक लाख अग्रिम पंक्ति के रेलवे कर्मचारियों को प्रशिक्षित करने का प्रयास किया जाता है। मिशन रेल कर्मयोगी का उद्देश्य नागरिक केंद्रित प्रशिक्षण प्रदान करके इन अग्रिम पंक्ति के कर्मचारियों के दृष्टिकोण में बदलाव लाना - पहला उन्हें “सेवा करने का इरादा” विकसित करने में मदद करना और दूसरा उनकी “सेवा करने की क्षमता” का निर्माण करना है। इस परियोजना को अग्रिम पंक्ति के रेलवे कर्मचारियों के व्यक्तिगत प्रदर्शन को बेहतर बनाने के साथ-साथ एक उत्तरदायी और कुशल संगठन के रूप में भारतीय रेल की छवि को मजबूत करने में बड़ी भूमिका निभाने के लिए डिजाइन किया गया है।
भारतीय रेल के सभी 68 मंडलों से नामित एक हजार अग्रिम पंक्ति के रेलवे कर्मचारियों को रेल मंत्रालय के अंतर्गत एक केंद्रीकृत प्रशिक्षण संस्थान, भारतीय रेलवे परिवहन प्रबंधन संस्थान  में 'मास्टर ट्रेनर' के रूप में प्रशिक्षित किया जाएगा। ये 'मास्टर ट्रेनर' शेष रेलवे कर्मचारियों को समयबद्ध तरीके से फील्ड में प्रशिक्षित करेंगे। सभी प्रशिक्षित कर्मचारियों का मूल्यांकन एक अत्याधुनिक तकनीकी प्लेटफॉर्म का उपयोग करके किया जाएगा और उन्हें विधिवत प्रमाणित किया जाएगा। रेल कर्मियों को प्रशिक्षण देने के लिए तैयार किए गए पाठ्यक्रम सामग्री को बाद के वर्षों में भारत सरकार के ऑनलाइन प्रशिक्षण प्लेटफॉर्म आईजीओटी पर भी रखा जाएगा।
संस्कृति मंत्रालय
केंद्रीय संस्कृति और पर्यटन राज्य मंत्री  श्री प्रहलाद सिंह कल दिल्ली के लाल किले में 'आजाद हिंद सरकार के 76वें स्थापना वर्ष' समारोह में भाग लेंगे
 राज्य मंत्री श्री प्रहलाद सिंह 21 अक्टूबर, 2019 को दिल्ली के लाल किले में आजाद हिंद सरकार के गठन की 76वीं वर्षगांठ समारोह में भाग लेंगे।
इस महत्वपूर्ण ऐतिहासिक कार्यक्रम को यादगार बनाने के लिए नेताजी सुभाष आईएनए ट्रस्ट के महासचिव श्री संजय चौधरी और आजाद हिंद फौज के अन्य दिग्गजों के साथ संस्कृति मंत्रालय में सचिव श्री अरुण गोयल और भारतीय पुरातत्व सर्वेक्षण  की महानिदेशक श्रीमती उषा शर्मा की भी उपस्थिति रहेगी।
पिछले वर्ष 21 अक्टूबर, 2018 को प्रधानमंत्री श्री नरेन्द्र मोदी ने लाल किले पर राष्ट्रीय ध्वज फहराया था और नेताजी सुभाष चंद्र बोस द्वारा गठित आजाद हिंद सरकार की 75वीं वर्षगांठ के उपलक्ष्य में पट्टिका का भी अनावरण किया था। बाद में, 23 जनवरी, 2019 को नेताजी सुभाष चंद्र बोस की 122वीं जयंती पर प्रधानमंत्री ने लाल किले में सुभाष चंद्र बोस संग्रहालय का भी उद्घाटन किया था।
सूचना और प्रसारण मंत्रालय
प्रकाशन विभाग दिल्ली पुस्तक मेला 2023 में उत्कृष्ट प्रदर्शन के लिए पुरस्क़ृत
भारत सरकार के प्रमुख प्रकाशक, प्रकाशन विभाग ने दिल्ली पुस्तक मेला 2023 में उत्कृष्ट प्रदर्शन के लिए रजत पदक जीता है। पुरस्कार आज, 2 अगस्त को प्रगति मैदान, नई दिल्ली में आयोजित पुस्तक मेले के समापन और पुरस्कार समारोह में प्रदान किया गया। प्रकाशन प्रभाग की प्रमुख और महानिदेशक, सुश्री अनुपमा भटनागर ने प्रकाशन प्रभाग, भारत व्यापार संवर्धन संगठन  और फेडरेशन ऑफ इंडियन पब्लिशर्स  के वरिष्ठ अधिकारियों के साथ-साथ प्रकाशन विभाग की आयोजक टीम की उपस्थिति में पुरस्कार ग्रहण किया।
दिल्ली पुस्तक मेले के 27वें संस्करण का आयोजन आईटीपीओ ने एफआईपी के सहयोग से 29 जुलाई से 2 अगस्त 2023 तक प्रगति मैदान, नई दिल्ली में किया। सूचना और प्रसारण मंत्रालय के प्रकाशन विभाग ने प्रगति मैदान की हॉल संख्या 11 में स्टॉल संख्या 12 पर अपनी पुस्तकों और पत्रिकाओं का प्रदर्शन किया।
आगंतुकों ने प्रकाशन विभाग द्वारा प्रदर्शित पुस्तकों के उत्कृष्ट संग्रह की अत्यधिक सराहना की। पुस्तकों में राष्ट्र निर्माण, इतिहास और विरासत से लेकर जीवनियाँ, संदर्भ पुस्तकें और बाल साहित्य तक के विषय शामिल थे। पुस्तकों के सेट में राष्ट्रपति भवन पर प्रमुख पुस्तकें और विभाग द्वारा विशेष रूप से प्रकाशित राष्ट्रपतियों, उपराष्ट्रपतियों और प्रधानमंत्रियों के चुने हुए भाषणों का संग्रह शामिल था। पुस्तक मेले में आने वालों ने इनकी काफी सराहना की।
विभाग द्वारा प्रकाशित लोकप्रिय वार्षिक संदर्भ पुस्तक 'इंडिया/भारत' स्टाल में आने वालों के बीच मुख्य आकर्षणों में से एक थी। विभाग की कला और संस्कृति पर शानदार सचित्र पुस्तकें भी आगंतुकों की पसंदीदा थीं। विभाग की विशेष पुस्तक 'योजना क्लासिक्स' थी जिसका सूचना एवं प्रसारण सचिव, श्री अपूर्व चंद्रा ने कल विमोचन किया था। पुस्तक जल्द ही प्रकाशन विभाग बुक गैलरी, सूचना भवन और वेबसाइट www.publicationsdivision.nic.in पर उपलब्ध होगी।
पुस्तकों के अलावा, प्रकाशन विभाग की लोकप्रिय और व्यापक रूप से प्रसारित पत्रिकाओं जैसे योजना, कुरूक्षेत्र, आजकल और बाल भारती को भी आगंतुकों ने बहुत सराहा, जिन्होंने पत्रिकाओं की बेहद प्रशंसा की। विभाग द्वारा प्रकाशित इम्प्लायमेंट न्यूज/रोज़गार समाचार द्वारा प्रत्येक सप्ताह लगातार प्रदान किए जा रहे रोजगार संबंधी उपयोगी अपडेट की भी लोगों ने बेहद सराहना की।
प्रधानमंत्री कार्यालय
प्रधानमंत्री 2 नवंबर को ग्लोबल इन्वेस्टर्स मीट 'इन्वेस्ट कर्नाटक 2022' के उद्घाटन समारोह को संबोधित करेंगे
प्रधानमंत्री श्री नरेन्द्र मोदी 2 नवम्बर, 2022 को सुबह 10:30 बजे वीडियो कॉन्फ्रेंसिंग के माध्यम से ग्लोबल इन्वेस्टर्स मीट इनवेस्ट कर्नाटक 2022 के उद्घाटन समारोह को संबोधित करेंगे।
बैठक का उद्देश्य संभावित निवेशकों को आकर्षित करना और अगले दशक के लिए विकास एजेंडा स्थापित करना है। बेंगलुरु में 2 से 4 नवम्बर तक होने वाले तीन दिवसीय कार्यक्रम में 80 से अधिक वक्ता सत्र होंगे। वक्ताओं में अन्य लोगों के अलावा कुमार मंगलम बिड़ला, सज्जन जिंदल, विक्रम किर्लोस्कर सहित उद्योग जगत के कुछ शीर्ष नेता शामिल हैं। इसके साथ ही, तीन सौ से अधिक प्रदर्शकों के साथ कई व्यावसायिक प्रदर्शनियाँ और देश के सत्र समानांतर रूप से चलेंगे। देश के सत्रों की मेजबानी अलग-अलग -जर्मनी, नीदरलैंड, दक्षिण कोरिया, जापान और ऑस्ट्रेलिया करेंगे जो अपने-अपने देशों से उच्चस्तरीय मंत्रिस्तरीय और औद्योगिक प्रतिनिधिमंडल ला रहे हैं। आयोजन का वैश्विक स्तर कर्नाटक को अपनी संस्कृति को दुनिया के सामने भी प्रदर्शित करने का अवसर देगा।
इस्पात मंत्रालय
इस्पात मंत्री ने केंद्रीय मंत्री श्री अनंत कुमार के निधन पर शोक व्यक्त किया
केंद्रीय इस्पात मंत्री चौधरी बीरेन्द्र सिंह ने केंद्रीय रसायन एवं उर्वरक और संसदीय कार्य मंत्री श्री अनंत कुमार के निधन पर गहरा दुःख व्यक्त किया है। एक वक्तव्य में इस्पात मंत्री ने कहा कि श्री अनंत कुमार अच्छी सोच और भावनाओं वाले व्यक्ति थे तथा दयाभाव और सेवा के प्रतीक थे।
चौधरी बीरेन्द्र सिंह ने श्री कुमार की संगठन क्षमताओं तथा उनके नेतृत्व के गुणों को याद करते हुए कहा कि एक अनुभवी संसदविद के रूप में उन्होंने हमेशा के लिए एक अमिट छाप छोड़ दी है।
इस्पात मंत्री ने कहा कि वे इस दुःखद घड़ी में शोक संतप्त परिवार के साथ उनकी प्रार्थनाओं में शामिल हैं।
श्री अनंत कुमार का आज तड़के बैंगलुरू में निधन हो गया।
उपभोक्ता कार्य, खाद्य एवं सार्वजनिक वितरण मंत्रालय
खरीफ विपणन सीजन 2020-21 के दौरान न्यूनतम समर्थन मूल्य  का क्रियान्वयन
वर्तमान खरीफ विपणन सीजन  2020-21 के दौरान सरकार ने अपनी मौजूदा न्यूनतम समर्थन मूल्य  योजनाओं के अनुसार किसानों से एमएसपी पर खरीफ 2020-21 फसलों की खरीद जारी रखी है।
6 नवंबर, 2020 तक कुल 243.13 लाख मीट्रिक टन से अधिक धान की खरीद के साथ खरीफ विपणन सीजन 2020-21 के लिए धान की खरीद पंजाब, हरियाणा, उत्तर प्रदेश, तेलंगाना, उत्तराखंड, तमिलनाडु, चंडीगढ़, जम्मू और कश्मीर, केरल, गुजरात और आंध्र प्रदेश जैसे राज्यों और केंद्र शासित प्रदेशों में सुचारु रूप से जारी है। इसी अवधि के दौरान पिछले वर्ष 203.60 लाख मीट्रिक टन धान की खरीद की गई थी। यानी इस बार धान की खरीद में 19.42 प्रतिशत वृद्धि हुई है। कुल 243.13 लाख मीट्रिक टन खरीद में से सिर्फ पंजाब से 171.09 लाख मीट्रिक टन खरीद की गई, जोकि कुल खरीद का 70.37 प्रतिशत है।
कुल 45902.32 करोड़ रुपये एमएसपी मूल्य के साथ वर्तमान केएमएस खरीद क्रियान्वयन से लगभग 20.51 लाख किसान अभी तक लाभान्वित हो चुके हैं।
इसके अलावा राज्यों से प्रस्ताव के आधार पर खरीफ विपणन सीजन-2020 के लिए तमिलनाडु, कर्नाटक, महाराष्ट्र, तेलंगाना, गुजरात, हरियाणा, उत्तर प्रदेश, उड़ीसा, राजस्थान और आंध्र प्रदेश से मूल्य समर्थन योजना  के तहत 45.10 लाख मीट्रिक टन दलहन और तिलहन की खरीद के लिए मंजूरी दी गई थी।
इसके अलावा आंध्र प्रदेश, कर्नाटक, तमिलनाडु और केरल राज्यों के लिए खोपरे  के 1.23 लाख मीट्रिक टन की खरीद को भी मंजूरी दी गई। पीएसएस के तहत अन्य राज्य/केंद्र शासित प्रदेशों से खरीद के प्रस्तावों की प्राप्ति दलहन, तिलहन और खोपरे के लिए भी मंजूरी दी जाएगी ताकि अधिसूचित फसल अवधि के दौरान बाजार दर एमएसपी से कम होने की स्थिति में वर्ष 2020-21 के लिए अधिसूचित एमएसपी के आधार पर इन फसलों के एफएक्यू ग्रेड की खरीद, राज्य की ओर से नामित खरीद एजेंसियों के माध्यम से केंद्रीय नोडल एजेंसियों द्वारा संबंधित राज्यों/केंद्र शासित प्रदेशों में सीधे पंजीकृत किसानों से की जा सके।
6 नवंबर, 2020 तक सरकार ने अपनी नोडल एजेंसियों के माध्यम से 171.25 करोड़ रुपये की एमएसपी मूल्य वाली मूंग, उड़द, मूंगफली की फली और सोयाबीन की 31,927.09 मीट्रिक टन की खरीद की जिससे तमिलनाडु, महाराष्ट्र, गुजरात, हरियाणा और राजस्थान के 18,886 किसान लाभान्वित हुए। इसी अवधि के दौरान पिछले वर्ष 16,633.39 मीट्रिक टन दलहन और तिलहन की खरीद की गई थी। यानी इस बार दलहन और तिलहन की खरीद में 91.95 प्रतिशत वृद्धि हुई है।
इसी तरह, 6 नवंबर 2020 तक कर्नाटक और तमिलनाडु के 3,961 किसानों को लाभान्वित करते हुए 52.40 करोड़ रुपये एमएसपी मूल्य वाली 5089 मीट्रिक टन खोपरे  की खरीद की गई। इसी अवधि के दौरान पिछले वर्ष 293.34 मीट्रिक टन खोपरे की खरीद की गई थी। खोपरे और उड़द के संदर्भ में, अधिकांश प्रमुख उत्पादक राज्यों में दरें एमएसपी से अधिक हैं, संबंधित राज्य/केन्द्र शासित प्रदेश की सरकारें खरीफ की फसल दलहन और तिलहन के संबंध में आवक के आधार पर संबंधित राज्यों द्वारा तय की गई तारीख से खरीद शुरू करने के लिए आवश्यक व्यवस्था कर रही हैं।
पंजाब, हरियाणा, राजस्थान, मध्य प्रदेश, तेलंगाना, आंध्र प्रदेश, महाराष्ट्र और गुजरात राज्यों में एमएसपी के तहत बीज कपास  का खरीद क्रियान्वयन सुचारु रूप से जारी है। 6 नवंबर, 2020 तक 9,88,719 कपास की गांठें खरीदी गई जिनका मूल्य 2,859.25 करोड़ रुपये हैं जिससे 1,90,910 किसान लाभान्वित हुए हैं।
वस्त्र मंत्रालय
वस्त्र मंत्रालय के सचिव ने ब्लू पॉटरी क्राफ्ट के तहत स्वीकृत किए गए हस्तशिल्प तकनीकी प्रशिक्षण कार्यक्रम  की निगरानी के लिए शिल्प गुरु श्री गोपाल सैनी के कार्य परिसर का दौरा किया
उन्होंने सांगानेर, जयपुर में कारीगरों को ‘पहचान पहल’ के तहत पहचान पत्र वितरित किये और लाभार्थी कारीगरों से बातचीत की
>
श्री यू. पी. सिंह, सचिव, वस्त्र मंत्रालय ने आज जयपुर, राजस्थान स्थित बुनकर सेवा केंद्र का दौरा किया और बुनकरों और अन्य हितधारकों के साथ बातचीत की। उन्होंने राजस्थान सरकार के वरिष्ठ अधिकारियों के साथ जयपुर के उद्योग भवन में एक बैठक की। उन्होंने ब्लू पॉटरी क्राफ्ट में चल रहे हस्तशिल्प तकनीकी प्रशिक्षण कार्यक्रम  की निगरानी के लिए शिल्पगुरु श्री गोपाल सैनी के कार्य परिसर का भी दौरा किया। कारीगरों ने उन्हें ब्लू पॉटरी की डिजाइन, रंग व अन्य जटिलताओं के बारे में जानकारी प्रदान की।
श्री सिंह ने अपने संबोधन में कहा कि हस्तशिल्प क्लस्टर विकास योजना के विभिन्न घटकों के अंतर्गत वस्त्र मंत्रालय हस्तशिल्प कारीगरों को आधुनिक अवसंरचना के साथ इकाइयां स्थापित करने में सहायता प्रदान करने के लिए आधारभूत संरचना संबंधी सहायता, बाजार तक पहुंच, डिजाइन एवं टेक्नोलॉजी अपग्रेडेशन और प्रशिक्षण प्रदान करता है। उन्होंने कहा कि सरकार हस्तशिल्प के सभी रूपों को बढ़ावा देने के लिए विभिन्न प्रकार के उपाय कर रही है।
श्री सिंह ने सांगानेर क्लस्टर प्रोड्यूसर कंपनी  का दौरा किया और कुछ कारीगरों को ‘पहचान पहल’ के तहत आईडी कार्ड वितरित किये और लाभार्थी कारीगरों के साथ बातचीत की। उन्होंने कहा कि सरकार का यह प्रयास है कि प्रत्येक कारीगर को ‘पहचान पहल’ के तहत पहचान पत्र जारी किया जाए। उन्होंने आईपीडीएस के अंतर्गत ब्लॉक प्रिंटिंग आर्ट और सांगानेर एनविरो प्रोजेक्ट डेवलपमेंट के बारे में प्रत्यक्ष जानकारी प्राप्त करने के लिए जयपुर इंटीग्रेटेड टेक्सक्राफ्ट पार्क, बगरू का भी दौरा किया।
सचिव ने वस्त्र मंत्रालय, भारत सरकार के अंतर्गत आने वाले विकास आयुक्त हस्तशिल्प कार्यालय, जयपुर द्वारा आयोजित 'चौपाल- हस्तशिल्पियों के साथ संवाद' में भी हिस्सा लिया। बाद में उन्होंने उद्योग के प्रमुख दिग्गजों के साथ गारमेंट एक्सपोर्टर्स एसोसिएशन, राजस्थान द्वारा आयोजित किए गए एक बैठक में भी हिस्सा लिया।
श्री सिंह 1 से लेकर 3 अक्टूबर, 2021 तक राजस्थान के तीन दिवसीय दौरे पर हैं। इस दौरान वह विभिन्न हस्तशिल्प समूहों के बुनकरों और कारीगरों से मुलाकात और बातचीत करेंगे। इसके साथ ही वह व्यापक हस्तशिल्प क्लस्टर विकास योजना, ई-कॉमर्स और जीईएम पोर्टल पर कारीगरों को लाने जैसी सरकारी नीतियों और कार्यक्रमों के माध्यम से ये जानने का प्रयास करेंगे की इनसे वह कैसे लाभान्वित हो रहे हैं।
महिला एवं बाल विकास मंत्रालय
छठे राष्ट्रीय पोषण माह 2023 के अंग के रूप में, आंगनवाड़ी केंद्रों ने वर्षा-जल संरक्षण पर ड्रॉइंग प्रतियोगिताओं का आयोजन किया
छठे राष्ट्रीय पोषण माह 2023 के भाग के रूप में , आंगनवाड़ी केंद्रों ने वर्षा-जल संरक्षण पर ड्रॉइंग प्रतियोगिताओं का आयोजन किया। इस तरह के आयोजन हमारी भावी पीढ़ी को स्थिरता के प्रति जागरूक और सशक्त बनाएंगे। क्षेत्र पर्यवेक्षकों और एडब्ल्यूएच के मार्गदर्शन में बच्चों और माताओं ने वर्षा-जल को बचाने के नवीन तरीकों का प्रदर्शन किया।
उपभोक्ता कार्य, खाद्य एवं सार्वजनिक वितरण मंत्रालय
भंडारण विकास एवं विनियामक प्राधिकरण  ने किसानों को कम ब्याज दर पर ऋण की सुविधा के लिए बैंक ऑफ इंडिया के साथ समझौता ज्ञापन पर हस्ताक्षर किए
कोई अतिरिक्त जमानती नहीं और आकर्षक ब्याज दरें
किसानों और व्यापारियों को कम ब्याज दर पर ऋण प्रदान करने की सुविधा के लिए भंडारण विकास एवं विनियामक प्राधिकरण  ने बैंक ऑफ इंडिया के साथ 27.09.23 को एक समझौता ज्ञापन पर हस्ताक्षर किये। इस मौके पर डब्ल्यूडीआरए के अध्यक्ष श्री टी के मनोज कुमार ,बैंक ऑफ इंडिया के प्रबंध निदेशक एवं मुख्य कार्यकारी अधिकारी श्री रजनीश कर्नाटक और बैंक ऑफ इंडिया के कार्यकारी निदेशक श्री एम कार्तिकेयन और डब्ल्यूडीआरए तथा बैंक ऑफ इंडिया के अन्य वरिष्ठ अधिकारी मौजूद थे।
एमओयू पर हस्ताक्षर ई-एनडब्ल्यूआर  के खिलाफ फंडिंग के लिए जागरूकता को बढ़ावा देने के इरादे से किये गये हैं।
एमओयू का उद्देश्य भारत में कृषि वित्त में सुधार के लिए आगे की गतिविधियों के अलावा जमाकर्ताओं को लाभों के बारे में जानकारी प्रदान करना भी है।
कार्यक्रम के दौरान, ग्रामीण ऋण में सुधार के लिए इलेक्ट्रॉनिक नेगोशिएबल वेयरहाउस रिसीप्ट
 का उपयोग करके फसल कटाई के बाद वित्तपोषण के महत्व पर डब्ल्यूडीआरए की ओर से एक प्रस्तुति दी गयी। बैंक के प्रतिनिधियों ने इस अवसर पर इस क्षेत्र में ऋण देने वाली संस्थाओं के सामने आने वाले जोखिमों पर भी प्रकाश डाला। डब्ल्यूडीआरए ने हितधारकों के बीच विश्वास को और बेहतर बनाने में अपने पूर्ण नियामक समर्थन का आश्वासन दिया।
उपभोक्ता कार्य, खाद्य एवं सार्वजनिक वितरण मंत्रालय
उपभोक्ता विवादों के सरल और शीघ्र निवारण के लिए उपभोक्ता मामले विभाग ने विभिन्न कदम उठाए
केंद्रीय उपभोक्ता संरक्षण प्राधिकरण ने शहद में मिलावट का मामला खाद्य नियामकएफएसएसएआई को सौंपा और नए उपभोक्ता संरक्षण अधिनियम की धारा 10 के तहत उचित कार्रवाई के लिए जांच में सहयोग देने की पेशकश की
 को इस मामले की जांच का आदेश दिया था। सीसीपीए ने उपभोक्ता संरक्षण अधिनियम 2019 की धारा 19 के अनुसार, प्रारंभिक जांच के बाद, इस मामले को उचित कार्रवाई के लिए खाद्य नियामक एफएसएसएआई को सौंप दिया है। सीसीपीए ने अधिनियम की धारा 10 में उल्लिखित उचित कार्रवाई के लिए मामले की जांच में सहयोग की पेशकश की।
विभाग उपभोक्ता मामलों को गंभीरता से लेता है। हाल ही में, एक मोबाइल फोन सेवा केंद्र द्वारा फोन बदलने से मना करने पर रोहिणी मॉल में एक व्यक्ति द्वारा खुद को आग लगाकर जलने से घायल होने की घटना के बाद विभाग ने यह मामला मोबाइल कंपनी के समक्ष उठाया। 40 वर्षीय इस व्यक्ति ने यह फोन अपनी 12वीं क्लास में पढ़ने वाली भतीजी की ऑनलाइन क्लासेज के लिए खरीदा था। मोबाइल कंपनी ने सूचित किया कि उन्होंने उपभोक्ता को 1,00,000 लाख रुपये मुआवजा और एक नया मोबाइल हैंडसेट देने का फैसला लिया है।
किसी भी अर्थव्यवस्था के प्रभावी कामकाज के लिए सही, शुद्ध और मानक वजन व माप का प्रयोग बेहद महत्वपूर्ण है क्योंकि यह उपभोक्ता संरक्षण में अति आवश्यक भूमिका अदा करता है।कम मापऔर वजन से जुड़े कदाचार से उपभोक्ता का संरक्षण सरकार का अहम दायित्व है। विधिक माप विज्ञान  नियम, 2011 को पहले से पैक वस्तुएं के विनियमन के लिए बनाया गया है। इन नियमों के तहत, पहले से पैक वस्तुओं को उपभोक्ता के हितों में विक्रेता द्वारा ई-कॉमर्स प्लेटफॉर्म पर कुछ आवश्यक सूचनाओं का अनुपालन करना होता है। यह देखा गया है कि कुछ ई-कॉमर्स संस्थाएं ई-कॉमर्स प्लेटफॉर्म्स पर उत्पाद की जानकारी की घोषणा की अनिवार्य आवश्यकता का उल्लघंन कर रही हैं। अतः नियमों का पालन ना करने के लिए विभिन्न ई-कॉमर्स संस्थाओं को नोटिस जारी किए गए हैं।
भारत सरकार के उपभोक्ता मामले, खाद्य और सार्वजनिक वितरण मंत्रालय का उपभोक्ता मामले विभाग उपभोक्ता संरक्षण हेतु नोडल विभाग है और उपभोक्ताओं के हितों एवं अधिकारों की रक्षा के लिए यह विभिन्न उपाय कर रहा है। 20 जुलाई 2020 से उपभोक्ता संरक्षण अधिनियम, 2019 लागू हुआ है जो उपभोक्ता विवादों के सरल एवं शीघ्र निवारण के लिए तीन स्तरीय अर्ध-न्यायिक तंत्र उपलब्ध करवाता है। झूठे या भ्रामक विज्ञापनों, अनुचित व्यापार पद्धति, उपभोक्ता के अधिकारों के अतिक्रमण से संबंधित मामलों के विनियमन के लिए एक केंद्रीय उपभोक्ता संरक्षण प्राधिकरण  की स्थापना की गई है जो जनता के हितों के लिए कार्य करता है और उपभोक्ताओं को एक वर्ग के रूप में मानकर उनके अधिकारों को लागू, संरक्षित और बढ़ावा देता है।
रक्षा मंत्रालय
आईएनएस कोच्चि ने सफागा, मिस्र का दौरा किया
लाल सागर में मिशन पर तैनात आईएनएस कोच्चि ने दिनांक 28 से 30 जून 2022 तक मिस्र के पोर्ट सफागा का दौरा किया।
युद्धपोत की यात्रा के दौरान रीयर एडमिरल समीर सक्सेना, फ्लैग ऑफिसर कमांडिंग वेस्टर्न फ्लीट  ने आईएनएस कोच्चि के कमांडिंग ऑफिसर कैप्टन हिमाद्री बोस के साथ मिस्र की नौसेना के सफागा नेवल बेस के बेस कमांडर रीयर एडमिरल मोहम्मद नबील इब्राहिम अहमद से मुलाकात की। मिस्र में भारत के राजदूत महामहिम श्री अजीत गुप्ते ने आईएनएस कोच्चि में फ्लैग ऑफिसर कमांडिंग वेस्टर्न फ्लीट  के रीयर एडमिरल समीर सक्सेना से भी मुलाकात की।
भारतीय नौसेना और मिस्र के नौसेना कर्मियों के बीच लाल सागर नौसेना बेस में एक दोस्ताना फुटबॉल मैच भी शामिल था जहां रीयर एडमिरल मोहम्मद नबील इब्राहिम अहमद मुख्य अतिथि थे। दोनों नौसेनाओं के कर्मियों ने पोत का दौरा भी किया।
दिनांक 30 जून 22 को सफागा से अपने प्रस्थान पर आईएनएस कोच्चि ने मिस्र के नौसेना के जहाजों ईएनएस अल जुबैर और ईएनएस अबू उबादाह  के साथ एक समुद्री साझेदारी अभ्यास में भाग लिया। इस अभ्यास में विजिट बोर्ड सर्च एंड सीजर  अभ्यास, संचार संबंधी अभ्यास, ध्वजारोहण अभ्यास और सेरीमोनियल स्टीमपास्ट समेत सैन्य अभियान से जुड़े युद्धाभ्यास शामिल थे।
एमजी/एएम/एबी
(Visitor Counter : 324